Lengua piemuntesa

La lengua piemuntesa (nomm nativ: Piemontèis codes ISO 639-3 pms) a l'è una lengua rumanza gall-italega, recugnussüda in del 1981 'me vüna dij lenguf minuritari del'Europa e che l'ha censida l'UNESCO intra i lenguf che meriten la tütela. 
Se stima che sien almen 2,5 miliun i gent ch'a hinn bun de parlà o de capì el Piemuntes, e 500-600 mila quij bun anca de legell e de scrivell.
 I paes che se parla in Piemuntes 
Se parla in piemuntes, cunt i sò variant lucaj, in:

 de la pruincia de Türin, Cüni, Asti, Biela e Vercej;
 de la banda püssee ucidentala de la Pruvincja de Nuara;
 de la pruincia de Lissandria, föra ch'arent a Turtona (chì i parlaa a hinn lumbart e emilian mes'ciaa) e i paes suta Növ (dialett ligür) 
 d'un quej paes de la bassa Val d'Aosta.

In de la pruincia del Verban-Cüsi-Ossula e la püssee part de chela de Nuara se dupren dij dialett de la Lengua Lumbarda. In dij cumün de la pruincia de Cüni al cunfin cun la Ligüria se parlen dij dialett ligür. In dij val dij pruinc de Türin e de Cüni, el Piemuntes a'l vif insema al Ucitan a süd e'l Franch-pruvensal a nort. 
Gh'è anca de dì che in del bass Piemunt a l'è bell cumplicaa stabilì indua l'è che'l finiss el Piemuntes e indua'l scumincia el Lumbart o el Ligür.

 El Paternoster in Piemuntes 

Pare nòstr, ch'it ses ant ij Cej,
sia santificà tò nòm,
ch'a ven-a tò regn,
sia faita toa volontà,
coma 'n cel parèj an tèra.
Dane ancheuj nòstr pan quotidian,
e perdona a noi i nòstri débit,
coma noi i-j perdonoma ai nòstri debitor.
E fane nen droche an tentassion, 
ma liber-ne del mal, amen.

 I dialett 
Anca se l'è una lengua ünitaria, el Piemuntes a'l gh'ha i sò dialett. La furma de riferiment a l'è el Piemuntes cumün, che l'è quell de Türin e inturnavia: 'sta furma chì a l'è chela püssee duprada in de la literatüra e tücc i alter piemuntes l'aceten e a hinn bun de capila. El piemuntes cumün a'l se dupra per parlà cun gent che parlen minga l'istess sò dialett. A bun cünt, se cunsidera el piemuntes de la zona de Türin, Süsa, Cher, Pinaröl e Salüss chel püssee bun (gh'è però de sta 'tent che a Türin gh'è gent che la dupra un dialett cuntaminaa del talian). 
I dialett del Piemuntes de poden fà in trì grüpp:
 Piemuntes ucidental, o Alt Piemuntes, che l'è chell dij pruinc de Cüni e Türin, asca el Canaves;
 Canaves, che'l furma una sua categuria;
 Piemuntes uriental, o Bass Piemuntes, in dij alter pruinc.
Cumparaziun tra i vari dialet del piemuntes
Lumbard ucidental standardizzaa: Un om el gh'aveva dü fiö. El püssee giuvin el gh'ha dit al sò pader: "Pà, dam la part de l'eredità che la me tuca!". E lü l'ha spartii i sò ben. Un quai dì dopu, ciapaa sü tüt i sò rob, el fiö minur l'è partii per un paes luntan, induve l'ha trasaa tüscoss cul fà una vita senza fren.
Dialet de Guzzan (de transiziun, o almanch püssee vesin al Piemuntes): Un om al gh'eva dü matai. Al püssee sgiovan di düi un dì gh'ha dicc tacaa al sö pà: "Pà, dam sübit la part d'eredità ca ma specia!". Inora al pà l'ha spartii la roba tra i düi matai. Un quai dì dopu al püssee sgiovan di matai l'ha tiraa visin i söv robi, l'ha facc sü al fagot cum tüt cul ca 'l gh'eva e l'è nacc in d'un paes luntön, induva l'ha facc fora tüt, cum 'na vita dispindiosa.
Dialet de Bräm (de transiziun) :Na vota j'era 'n om ch'l'ava dui fiöi. 'L pü giuvu, ch'l'era 'na gioia, a l'ha dicc a sò päri: "Papà, dem cul ch'am toca, che son stüf da stà 'nsema!" e sò päri a 'j l'ha dacc. Da lì poch dì 'st fiö l'ha fai fagot e l'è andacc ün l'in pais luntan, vivind da disperaa
Dialet de Lissandria: In òm l'éiva doi fioi. Er pù giovo ëd 'sti fioi l'ha dicc a sò pari: “Papà, dam ra part di beni ch'o 'm toca!”. E lù o-j ha spartì e o-j ha dacc ra sò part. E da léi a pòchi dì, er fió pù giovo l'ha facc sù tut e l'è andacc ant in pais lontan, e là l'ha sgarà tut er facc sò a fè der sbauci.
Dialet de Vercei: Un òm a l'ava doi fieui; e al pù giovo ëd lor l'ha dit al pari: “O pari, dami al fat mè, ca am peul tochèmi!”. E al pari l'ha fat la division. E pòchi dì dòp al fieul pù picio l'ha rabajà su tut, e as n'è andàsne lontan, e en pòch temp s'è butàsi en malora per fè ëd ribòti.
Dialet de Biela: Un òm a l'eja dui fieui. E l'ultim di dui a-j ha dicie a sò pere: “Pere, deme la mia part ëd ciò ch'a 'm ven!”. E cel a j'ha dacie a tucc dui la soa part. Da lì a uero dì, 'sto fieu pù giovo a l'ha butà tut ënsema e a l'ha facc sò fagòt, e a 's n'è andasne ënt un pais da lons e là, en ribòte ëd tucc i color, a l'ha sgarà tut ël facc sò.
Dialet de Ast: Un òm l'avia doi fieui. E ël pù giovo a l'ha dit a sò pari: "Pari, deme on po' la mia part!” E ël pari l'ha divis le sostanse fra lor. Da lì a pòchi dì, essènà tuti radunà, ël pù giovo a l'è partì per un pais lontan, e là l'ha dissipà la soa part, vivend lussuriosament.
Dialet de Alba: Un òm o r'avia doi fieui. Ël pì pcit un dì o r'ha dit a sò pare: "Pare, dème ra part ch'a 'm ven!". Ël pare, sentend sosì, o r'ha fat ra part e o r'ha daje lo ch'i tocava. Da lì a pòch dì, 'st fieul r'ha butà tut ër fat sò ansèm e o 's n'è andàsne ant un pais lontan motoben, e ansì là o r'ha sgheirà tut an fé ël bagordon.
Dialet de Cuneo: Un òm a l'ha avù doi fieui. E 'l pì giovo ëd costi l'ha dit al pare: "Pare, deme la mia part!". E chiel j'ha daje lo ch'a-j tocava. Passà quaich dì, radunasse tut, ël fieul pì giovo s'è partisne da cà pr'ëd pais lontan, e a l'ha mangià 'l fèit sò ant le ribote.
Dialet de Türin: Un òm a l'avia doi fieui. Col pì giovo l'ha dit a sò padre: “Deme la parte di beni che a 'm toca! E chiel ëd coi beni l'ha faine doe part. E da lì a pòchi dì ël fieul pì giovo, butà ansem tut col che a l'avia tirà di sò beni, s'è andàsne ant un pais lontan, e là mnand una vita ossiosa e lussuriosa a l'ha dilapidà ël fat sò.
Dialet de Ivrea: Un òm a l'avia dui fieui. Ël pì giovën a-j ha dit a sò pare “Pare, i veui ch'im daje lo ch'a më ven!”. E ël pare a j'ha det la soa part. Da lì in pòchi ëd dì a s'è fet sò fagòt, e a l'è andèt ënt un pais lontan, e a l'ha sgoliardà tut.

Literatüra piemuntesa
I prim ducüment scrit in piemuntes hin di cürt iscriziun in ges de Casal Munferaa e Vercei. Inturna a la fin del XII secul hin scrit i Sermun sübalpin, una racolta de vintidü predigh. Dal 1300 i test in piemuntes quaten tücc i gener literari. I prim liber a stampa in piemuntes hin di fars in astesan del Giovanni Giorgio Allione, pübligaa in del 1521. In di secul XVI e XVII de test in piemuntes en sorten poch. De cumedi del Cincent cun di part in piemuntes, incö s'hin perdüü i test.

L'età classica de la literatüra piemuntesa la scumincia a la fin del Ses'cent. El marches Giovan Battista Tana (1649-1713) el cumpon la cumedia in vers Ël Cont Piolet. Francesco Tarizzo el scriv L'arpa dëscordà, puema epigu-storigh in sü l'assedi de Türin del 1706. El se svilüpa el gener literari del tòni: puesia pulitiga, satiriga o didascaliga, de la qual i espunent de prim pian hin Ignazio Isler (1702-1788) e Giuseppe Ignazio Avventura (1733-1777).

In del 1783 la gh'è la prima gramatiga, el diziunari e l'antulugia piemuntesa, opera del medigh de Curt Maurizio Pipino, scrit giò per mustràgh la lengua a la fütüra regina, la Maria Adelaide Clutilda Saveria de Francia. Cun l'ucüpaziun napuleoniga del 1796 la ven föra una prudüziun rica de libret e de puesii pulitigh de tüt dò i part pulitigh in lota. El türines Edoardo Ignazio Calvo (1773-1804), giacubin, el scriv canzun e puemet vigurus fina a che, disgüstaa di ucüpant, el scriv dudes favul murai, puesii in terza rima piemuntesa, cuntra quei che hin diventaa traditur di ideai de la Revulüziun.

Cun la restauraziun la literatüra piemuntesa la gh'ha de növ un periud de prudüziun bundanta. Da la metà del XIX secul el fiuriss el teater: una lista del 1887 la regorda per i agn 1859-1887 i nom de 60 scritur e i titul de püssee de 300 cumedi. El capulavur el resta Le miserie 'd monsù Travet (1863) de Vittorio Bersezio (1830-1900). Nassen i prim giurnal in piemuntes e hin pübligaa vari rumanz. In questa epuca se pò marcà che la lengua duperada l'è despess cuntaminada de italianismi, cunseguenza di sforz de italianizzaziun furzada de quel temp.

Al prinzipi del XX secul i suget diventen püssee leger e d'ucasiun, fina a quand el riva el Giovanni Costa (1886-1945), che 'l fa sü de növ un salt de qualità a la puesia. In del 1927 el ven föra el prim nümer de la rivista Ij Brandé e, inturna a Giuseppe Pacotto (1899-1964) la se strengg la növa generaziun de pueta che furmen la Compagnia dij Brandé, che anmò al dì d'incö hin vöna di ispiraziun de la literatüra piemuntesa muderna.

I ültim deseni han vist la rinassida del giurnalismu e quela de la prosa scientifiga, suratüt in de la critiga literaria, la lenguistiga e la sturiugrafia.

 Esempi de paroll cumpagn del franzes 

 Piemuntes  Franzes  Italian Alman  allemand  tedesco Abimé  abimer  sommergere Adress  adresse  indirizzo Amusé  amuser  divertire Ambrassé  embrasser  abbracciare Anlevé  enlever  allevare Anviron  environ  circa Antamné  entamer  incominciare Anvìa  envie  voglia Ancheuj  aujourd'hui  oggi Apress  après  dopo Aragn  araignée  ragno Arlev  relève  ricambio Arsòrt  ressort  molla Articiòch  artichaut  carciofo As  as  hanno Asar  hasard  caso Atrapé  attraper  prendere Assiëtta  assiette  piatto Assè  assez  abbastanza Avion  avion  aereo Bajé  bailler  sbadigliare Bassin  bassin  bacinella Becheria  boucherie  macelleria Bërgé  berger  pastore Biso  bijou  gioiello Blaga  blague  scherzo But  but  scopo Boita  boîte  scatola Bòsch  bois  legno Brisé  briser  rompere Bogé  bouger  muovere Bonet  bonnet  cappello Boneur  bonheur  felicità Car  car  perché Cassé  casser  rompere Caté  acheter  comprare Camion  camion  autocarro Campé  camper  buttare Cadò  cadeau  regalo Chité  quitter  lasciare Chena  chaîne  catena Ciar  char  carro Ciat  chat  gatto Ciresa  cerise  ciliegia Clavié  clavier  tastiera Còfo  coffre  forziere Còrbela  corbeille  cesto Cotin  cotillon  gonna Crajon  crayon  matita Cress  crèche  asilo nido Cogé  coucher  coricare Complent  complaint  lamentazione Darmage  dommage  danno Dëscròcé  décrocher  sganciare Dësrangé  déranger  disturbare Dont  dont  di cui/del quale Dròlo  drôle  strano Drapò  drapeau  bandiera Scran  écran  schermo Euvra  œuvre opera Eva  eau  acqua Fat  fade  insipido Fasson  façon  modo Folar  foulard  fazzoletto da collo Fuslëtta  fusée  missile Lapìn  lapin  coniglio Lingeria  lingerie  biancheria Logé  loger  alloggiare Gravé  graver  imprimere Grimassa  grimace  smorfia Làit  lait  latte Lerma  larme  lacrima Lésa  luge  slitta Madama  madame  signora Marié  marier  sposare Mèis  mois  mese Menage  menage  gestione Mersi  merci  grazie Miràj  miroir  specchio Minusié  menuisier  falegname Mitoné  mitonner  cuocere a fuoco lento Meison  maison  casa Mucioar  mouchoir  fazzoletto Monsù  monsieur  signore Mojen  moyen  mezzo Monté  monter  salire Mossé  mousser  spumare Mòt  mot  parola Novod  neveu  nipote Ój  oui  se Òrdinator  ordinateur  computer Parpajon  papillon  farfalla Partagé  partager  spartire Parèj  pareil  così Papé  papier  carta Pie  pie  gazza ladra Planeur  planeur  aliante  Plenta  plainte  querela Pois  pois  pisello Pom  pomme  mela Possé  pousser  spingere Pròce  proche  vicino Rainura  rayure  graffio Rangé  arranger  aggiustare Ravin  ravin  burrone Regret  regret  dispiacere Rèid  raid  rigido Ridò  rideau  tenda Roa  roue  ruota Sabòt  sabot  zoccolo Sagrin  chagrin  preoccupazione Safeur  chauffeur  autista Salada  salade  insalata Sapin  sapin  abete Salòp  sale  sporco Spurì  pourri  appassito/marcio Soagné  soigner  curare Seurte  sortir  uscire Strop  troupeau  gregge/mandria Stagera  étagere  scaffale Sombr  sombre  scuro Tasté  tester  assaggiare Tèit  toit  tetto Tisòire  cisoire  forbici Tramblé  trembler  tremare Travajé  travailler  lavorare Tricoté  tricoter  lavorare a maglia Tombé  tomber  cadere Utiss  outil  attrezzo Vila  ville  città Vitur  voiture  auto Zibié  gibier  selvaggina

Esempi de paroll cumpagn del intra i vari lengov romanz de ponent

 Latin  Lombard  Piemontes  Liones  Occitan  Sicilian  Italian  Ligur factum  fat  fàit  feichu  fach  fattu  fatto  fæto filius  fiö  fieul  fiyu  filh  figghiu  figlio  fìggio planum  pian  piàn  chanu  plan  chianu  piano  ciàn noctem  nòt  neuit  nueiche  nuèit  notti  notte  néutte oculus  öcc  euj  güeyu  uelh  occhiu  occhio  öggio pessulāre  serà  saré  pechare  barrar  serrari  chiudere  serâ vetulus  vegg  vèj  vieyu  vièlh  vecchiu  vecchio  vêgio

 Associazziun per la lengua piemontesa 

 Ël sol ëd j'Alp
 Not 

 Ligamm de föra 
 Ël Sol dj'Alp 
 Diziunari
 Lista pustala per ciciarà in piemuntes e del piemuntes
 El Pader Noster in Piemuntes 
 Breve introduzione al piemontese e raccolta di link
 Gioventura Piemontèisa
 Me Piemont
 Associazione culturale Nòste Rèis
 Piemont.org
 La lingua piemontese 
 Dizionario della lingua tedesca e piemontese 
 Dizionario della lingua tedesca e piemontese II edizione
 Il piemontese - Grammatica, sintassi, storia, detti, vocabolari 
Delfino Orsi, Il teatro in dialetto piemontese, studio critico, 1859
Vegg vucabulari
 Maurizio Pipino, Vocabolario piemontese, 1783
Luigi Capello, Dictionnaire portatif piémontais-français, 1814
 Casimiro Zalli, ''Dizionario piemontese, italiano, latino, francese, vol. 1, 1830
 Michele Ponza, Vocabolario Piemontese-Italiano, vol. 1, 1830
Michele Ponza, Dizionarietto piemontese-italiano, 1834
 Vittorio di Sant'Albino, Grande dizionario piemontese-italiano, 1859
 Giovanni Pasquali, Nuovo dizionario piemontese-italiano aggiornato e comparato alla lingua comune, 1869

 Vus curelaa 
Piemuntesism
Letteradura piemontesa